Thuto ya Jesu ya Thabeng _ Bophelo bja Jesu
Karolo ya Ditaba Bakeng sa Babegi ba Ditaba
Sehlogo sa go Feta
THUTO YA THABENG
Jesu a naganne ka barutiwa ba gagwe, o re: “Lena le letswai la lefase.” (Mateo 5:13) Ke therešo gore ga se bona letswai la kgonthe. Go e na le moo, letswai ke selo seo se thibelago go bola. Mokgobo wa lona o bewa kgauswi le aletare tempeleng ya Modimo gomme o dirišetšwa go noka dihlabelo. Le gona le emela go se senyege goba go se bole. (Lefitiko 2:13; Hesekiele 43:23, 24) Barutiwa ba Jesu ke “letswai la lefase” ka gobane ba na le tutuetšo e thibelago go bola bathong, yeo e ba thušago go efoga go bola moyeng le boitshwarong. Ee, molaetša wa bona o ka phološa maphelo a bohle bao ba arabelago go wona.
TEKANYETŠO E PHAGAMEGO BAKENG SA BALATEDI BA GAGWE
Baapostola le ba bangwe ba botegago ba nyaka go phela ka tsela yeo e kgahlago Modimo, eupša seo ga se bonolo maemong a bona. Ka mohlala, Bafarisei ba swaya ba bangwe diphošo le go ba ahlola o šoro. Ka gona Jesu o eletša batheetši ba gagwe o re: “Tlogelang go ahlola gore le se ahlolwe, gobane kahlolo ye le ahlolago ka yona, le tla ahlolwa ka yona.”—Mateo 7:1, 2.
Lega go le bjalo, go thwe’ng ka yo “a kwago dipolelo tše” eupša “a sa di dire”? O “swantšhwa le monna wa lešilo, yo a agilego ntlo ya gagwe lešabašabeng.” (Mateo 7:26) Pula, meetsefula le diphefo di ka wiša ntlo e bjalo.
GO RUTA KA GO BOABOELETŠA
Ka dinako tše dingwe, Jesu o be a boaboeletša dithuto tša motheo. Ka mohlala, Thutong ya Thabeng, o ile a ruta batheetši ba gagwe kamoo ba ka rapelago gomme a ba thuša go ba le pono e nepagetšego ka dilo tše di bonagalago.—Mateo 6:9-13, 25-34.
Mo e ka bago ka morago ga ngwaga le seripa, Jesu o ile a bolela dithuto tšeo gape. (Luka 11:1-4; 12:22-31) Go boaboeletša moo, go oketša tabeng ya gore go ile gwa thuša bao ba bego ba se gona lekgeng la mathomo, go ile gwa thuša barutiwa ba gagwe go gopola dintlha tša motheo.
Ke’ng seo se dirago gore thuto ya Jesu e be ya bohlokwa gakaakaa?
Jesu o ra go re’ng ge a re motho a retološe lerama le lengwe?
Jesu o nea ditaelo dife mabapi le thapelo?
Ke ka baka la’ng go sa nyakege gore balatedi ba Jesu ba belaele?
Jesu o re’ng mabapi le go ahlola ba bangwe, lega go le bjalo ke ka baka la’ng ka dinako tše dingwe go nyakega gore re ahlole ditaba tše itšego?
Jesu o bolela’ng se sengwe mabapi le thapelo, gomme o nea molao ofe wa boitshwaro?
Jesu o bontšha bjang gore go ba morutiwa wa gagwe ga go bonolo le gore go arošwa go kotsi?
Ithute ka mo go Oketšegilego